धारावाहिकों से अपने सफर की शुरुआत कर काई पो छे और सुल्तान जैसी फिल्मों से बॉलीवुड में अपना मुकाम बनाने वाले अमित को छोटे पर्दे पर लौटने से कोई गुरेज नहीं है। उन्होंने कहा, चाहे फिल्में हो या टीवी, माध्यम से फर्क नहीं पड़ता। फर्क पड़ता है अच्छे किरदार से। अगर कुछ अच्छे किरदार हैं, एक प्रभावशाली कहानी है और मुझे लगता है कि मेरा किरदार दर्शकों पर प्रभाव डाल सकता है तो मैं छोटे पर्दे पर खुशी से लौटूंगा।